
Tässä mallipohjassa on kuvattu asioita, joista tutkittavaa tulee tiedottaa. Mallipohja on monien ammattikorkeakoulujen yhteinen ja sitä käytetään niin opinnäytetöiden kuin tutkimustenkin tiedotteiden pohjana. Muokkaa pohja siten, että se soveltuu omaan tutkimukseesi/opinnäytetyöhösi ja sen sanastoon. Opinnäytetyön osalta voit käyttää läpi tiedotteen tutkimus-sanan sijaan omaan työhösi parhaiten sopivia käsitteitä kuten ”opinnäytetyön tekijä”, ”osallistuja” jne. Poista tekstistä omaan opinnäytetyöhösi kuulumattomat termit ja sisällöt. Poista lopuksi keltaiset ohjetekstit.

Vastaanottaja muodostaa käsityksensä tutkimuksesta/opinnäytetyöstä ja antaa suostumuksensa siihen osallistumiseen sen pohjalta, miten häntä on informoitu. Informointi tulee aina muotoilla sellaiseksi, että vastaanottaja varmasti ymmärtää sen sisällön. Vastaanottajan ikä- ja kielitaso tulee huomioida informointitekstiä laadittaessa: pohdi esimerkiksi, onko parempi teititellä vai sinutella tai onko tekstiä tarpeen muotoilla selkeämmäksi.

Informointi on sitovaa. Tee se siis huolellisesti ja varmista, että olet kuvannut kaikki ne menetelmät ja aineistot, joita työssäsi mahdollisesti tulet hyödyntämään. 

Jos tutkimuksessa käsitellään henkilötietoja, täytä myös lomakkeen lopussa oleva ”Tietosuojaseloste: Henkilötietojen käsittely tutkimuksessa”. 

TIEDOTE TUTKIMUKSESTA/OPINNÄYTETYÖSTÄ

Kirjoita tähän tutkimuksen/opinnäytetyön nimi. Käytä kaikissa asiakirjoissa samaa nimeä. 

Pyyntö osallistua tutkimukseen /opinnäytetyöhön [muokkaa jatkossa jokainen tiedotteessa esiintyvä tutkimus-sana omaan työhösi sopivaksi]
Teitä pyydetään mukaan tutkimukseen, jossa tutkitaan [kirjoita tähän lyhyt ja ymmärrettävä kuvaus tutkimuksen tarkoituksesta]. Olemme arvioineet, että sovellutte tutkimukseen, koska [kirjoita tähän selvitys siitä, millä perusteella tutkittava sopisi tutkimukseen]. Tämä tiedote kuvaa tutkimusta ja teidän osuuttanne siinä. Perehdyttyänne tähän tiedotteeseen teille järjestetään mahdollisuus esittää kysymyksiä tutkimuksesta, jonka jälkeen teiltä pyydetään suostumus tutkimukseen osallistumisesta.  

Vapaaehtoisuus
Tutkimukseen osallistuminen on täysin vapaaehtoista. Kieltäytyminen ei vaikuta oikeuksiinne / kohteluunne / saamaanne hoitoon / jne. [organisaation/yhteisön nimi] asiakkaana / työntekijänä / jäsenenä. Muokkaa kuvaamaan juuri tämän tutkimuksen tilannetta, jos tutkittavat ovat esim. tietyn organisaation/yhteisön työntekijöitä, jäseniä, asiakkaita jne.
Voitte myös keskeyttää tutkimuksen koska tahansa syytä ilmoittamatta. Mikäli keskeytätte tutkimuksen, teistä keskeyttämiseen mennessä kerättyjä tietoja voidaan käyttää osana tutkimusaineistoa. Mikäli peruutatte suostumuksen, teistä jo kerättyjä henkilötietoja ja muita tietoja ei voida käsitellä enää osana tutkimusta, vaan ne hävitetään, mikäli niiden poistaminen aineistosta on edelleen mahdollista.

Tutkimuksen tarkoitus
Tämän tutkimuksen tarkoituksena on… Kirjoita tähän tutkimuksesi/opinnäytetyösi tutkimuksen tarkoitus muutamalla lauseella, mutta ÄLÄ kirjoita, että tarkoitus on tehdä opinnäytetyö. Opinnäytetyön tekeminen ei voi olla tutkimuksen päätarkoitus, vaan sen tarkoitus on tutkimuksellisen tiedon tuottaminen ja sen hyödyntäminen.

Tutkimuksen toteuttajat
Opinnäytetyön kyseessä ollessa toteuttaja on/ovat opiskelija(t). Opinnäytetyön tilaaja tulee mainita myös. Humanistisen ammattikorkeakoulun roolina on ohjata opinnäytetyötä ja arvioida se. Jos kyseessä on TKI-hanke, kerro, mikä organisaatio vastaa tutkimuksesta ja kuka on vastuullinen tutkija. Ketkä ovat yhteistyökumppaneita? Mikä taho rahoittaa?
	
Tutkimusmenetelmät ja toimenpiteet
Kirjoita tiivis, yleistason kuvaus siitä, mitä tutkittavalta vaaditaan. Esim. osallistuminen haastatteluun ryhmähaastatteluun/työpajaan, kesto, missä järjestetään, jne. Kuvaa tutkimuksessa käytettävät menetelmät, tutkimusjärjestelyt jne. Mainitse, pseudonymisoidaanko tai anonymisoidaanko tieto ja kerro, millä tavalla se tehdään. Mainitse, tehdäänkö tallenne ja syntyykö henkilörekisteri. Jos henkilörekisteri syntyy, mainitse, että tietosuojaseloste on tämän lomakkeen lopussa. Kerro, mikäli aiot hyväksyttää opinnäytetyöhön tulevat haastattelusitaatit haastateltavilla ennen työn julkaisemista.
Tutkimukseen osallistuminen kestää noin X tuntia/päivää/viikkoa/kuukautta.
Haastattelu/työpaja/havainnointi, tms. toteutetaan siten, että… 

Tutkimuksen mahdolliset hyödyt [vain tarvittaessa]
Kirjoita tähän, jos tutkimuksesta on odotettavista hyötyä tutkittavalle. Muussa tapauksessa poista otsikko ja ohjeteksti. Humakissa opinnäytetyön aineiston tuottamiseen osallistuville henkilöille ei ole tapana maksaa osallistumisesta, joten taloudellista hyötyä ei luvata. 

Tutkimuksesta mahdollisesti seuraavat haitat ja epämukavuudet [vain tarvittaessa]
Kirjoita tähän, jos tutkimuksesta voi olla haittaa tai epämukavuutta tutkittavalle. Muussa tapauksessa poista otsikko ja ohjeteksti. 

Kustannukset ja niiden korvaaminen
Kirjoita tähän, korvataanko tutkittaville esim. matkakustannuksia ja miten ne korvataan. Tässä voi myös mainita, sisältyykö esimerkiksi haastattelu/työpaja tms. toimenpide työaikaan. 

Tutkittavien vakuutusturva [vain tarvittaessa]
Jos tutkimukseen kuuluu esim. mittauksia, fyysistä rasitusta tai muuta fyysistä riskiä, kerro tässä, miten tutkittavat on vakuutettu. Muussa tapauksessa poista otsikko ja ohjeteksti. Humakin opinnäytetöissä aineistoa ei yleensä kerätä tällä tavoin, poislukien tapaukset, joissa aineistoa kerätään sellaisella toiminnallisella tavalla, jossa voi sattua esim. liikunnallinen tapaturma. 

Tutkimustuloksista tiedottaminen
Opinnäytetyön osalta mainitse, että se julkaistaan avoimesti Theseus-tietokannassa. Mikäli aiot lähettää opinnäytetyön Theseus-linkin tutkittavalle henkilökohtaisesti, mainitse siitä tässä. Kerro myös, jos tuloksista tiedotetaan jollain muulla tavalla, esim. kirjoitat niistä itse blogin, tilaaja tiedottaa niistä tai ne julkaistaan jossain muussa muodossa. Tässä kuuluu mainita myös, mikäli tutkittaville annetaan erikseen tutkimustuloksia heidän omista tuloksistaan, mahdollisista ns. sivulöydöksistä [lähinnä lääketieteellisiin tuloksiin liittyen], muista tutkittavan kannalta merkittävistä tiedoista tai tutkimuksesta yleensä. Jos tutkittavalle ei aiota kertoa [lääketieteellisistä] tuloksista, on menettely perusteltava asianmukaisesti. 

Tutkimuksen päättyminen
Tutkimus päättyy sen tultua valmiiksi. Tutkimuksen suorittaja voi myös keskeyttää tutkimuksen. Kirjoita tähän ennakoidut syyt siihen, opinnäytetyön kohdalla esimerkiksi tutkimusaiheen vaihtuminen. 

Tutkimuksen aineistojen mahdollinen jatkokäyttö, arkistointi ja avaaminen 
Jos yllä mainittuja toimenpiteitä ei ole suunnitteilla, kirjoita tähän, että aineistoa ei jatkokäytetä, arkistoida eikä avata ja poista alla oleva keltainen teksti. 

Jos aineistoa jatkokäytetään, arkistoidaan tai avataan, kuvaile tähän mitä tutkimuksesi aineistolle tapahtuu tutkimuksen päättymisen jälkeen. 
· Säilytetäänkö aineisto anonymisoituna tai pseudonymisoituna jatkokäyttöä varten? Minne tallennetaan säilytettäväksi? Mihin tarkoitukseen?
· Avataanko aineisto anonymisoituna julkisesti? Missä datarepositoriossa? Esim. CSC:n Fairdata-palvelut, Zenodo, Tietoarkisto"
· Luovutetaanko aineisto arkistoitavaksi, minne? Onko luovutettava aineisto anonyymiä? Kenelle aineistoa voidaan luovuttaa arkistosta, ja mihin tarkoitukseen? 

Tutkimuksen aineistojen hävittäminen 
Kuvaile, milloin ja miten aineisto tuhotaan ja kuka sen tekee. Huomaa, että sinun tulee säilyttää suostumuslomakkeita yhden vuoden ajan opinnäytetyösi valmistumisesta. Arvioi siis säilyttämis- ja hävittämisaika sen mukaiseksi. 

Lisätiedot
Pyydämme teitä tarvittaessa esittämään tutkimukseen/opinnäytetyöhön liittyviä kysymyksiä opinnäytetyön tekijälle / tutkijalle / tutkimuksesta vastaavalle/opinnäytetyötä ohjaavalle henkilölle.

Tutkijoiden yhteystiedot
Opinnäytetyön kyseessä ollessa poista keltaisella mainitut kohdat.

Tutkija / Opinnäytetyön tekijä(t)
Nimi:
Puh.
Sähköposti:

Tutkimuksesta vastaa / Opinnäytetyön ohjaaja
Titteli:
Nimi:
Korkeakoulu / yksikkö
Puh. 
Sähköposti:

Jos tutkimuksessasi/opinnäytetyössäsi käsitellään henkilötietoja, jätä tämän sivun loppuun maininta: Tutkimuksen tietosuojaseloste alkaa seuraavalta sivulta.



Mikäli tutkimuksessa/opinnäytetyössä ei käsitellä henkilötietoja, Tietosuojaselostetta ei tarvitse tehdä lainkaan.

Tietosuojaseloste: Henkilötietojen käsittely tutkimuksessa

[Paikkakunta, Päivämäärä [klikkaa päivämäärä-tekstiä ja valitse kalenterista päivämäärä]

Henkilötietojanne käsitellään tietosuojalainsäädännön (EU:n yleinen tietosuoja-asetus, 679/2016, artiklat 13 ja 14, ja voimassa oleva kansallinen lainsäädäntö) mukaisesti. Seuraavassa kuvataan henkilötietojen käsittelyyn liittyvät asiat.

Tutkimuksen rekisterinpitäjä
Rekisterinpitäjällä tarkoitetaan tahoa, joka yksin tai yhdessä toisten kanssa määrittelee henkilötietojen käsittelyn tarkoitukset ja keinot. Käytännössä opinnäytetyön tekijä on itse opinnäytetyönsä henkilötietoja sisältävän aineiston rekisterinpitäjä. Joskus rekisterinpitäjä voi olla toimeksiantaja, muu yhteistyötaho tai jotkut edellä mainituista yhdessä (esim. korkeakoulu ja opinnäytetyön tekijä(t) yhdessä). 
Tässä tutkimuksessa/opinnäytetyössä henkilötietojen rekisterinpitäjä on 
☐ Opinnäytetyön/tutkimuksen tekijä(t) [nimi/nimet}
☐ Toimeksiantaja [nimi]
☐ Humanistinen ammattikorkeakoulu
☐ Muu taho [nimi]

Yhteisrekisterinpitäjien vastuut [vain tarvittaessa]
Kuvaa tähän kunkin rekisterinpitäjän vastuut. Jos opinnäytetyön tekijöitä on useampi kuin yksi, he ovat yhteisrekisterinpitäjiä. He päättävät yhdessä henkilötietojen käsittelyn tarkoituksesta ja keinoista ja sopivat siitä kirjallisesti. Jos yhteisrekisterinpitäjiä on muita kuin opinnäytetyöntekijät (esim. toimeksiantaja), tee erillinen yhteisrekisterinpitäjyyssopimus. Tutkimuseettisestä näkökulmasta on tärkeää, että vain opinnäytetyön tekijä/t ovat rekisterinpitäjiä. Rekisterin jakaminen tilaajan kanssa ei ole suositeltavaa, ellei siihen ole erityisen painavia perusteita.  

Vastuunjaossa tulee ilmetä ainakin seuraavat asiat:

1. Kuka vastaa henkilötietojen käsittelystä koko niiden elinkaaren ajan? (kuka päättää esim. henkilötietojen säilytysajasta ja kuka poistaa ne, kun säilytysaika on umpeutunut?)
2. Kuka valitsee/päättää henkilötietojen käsittelyssä käytettävistä työvälineistä (tietojärjestelmät/ohjelmistot)? Kuka vastaa henkilötietojen käsittelyssä käytettävien työvälineiden ja/tai tallennusalustojen tietoturvasta? Kuka laatii henkilötietojen käsittelysopimukset järjestelmäntoimittajien kanssa? Muut asianmukaiset tekniset ja organisatoriset toimenpiteet)?
3. Kuka vastaa rekisteröityjen oikeuksien toteuttamisesta?
4. Kuka vastaa rekisteröidyn informoinnista?
5. Kuka vastaa GDPR:n artiklan 14 mukaisesta rekisteröidyn informoinnista, jos/kun henkilötietoja ei ole saatu rekisteröidyltä itseltään? (Jos tiedot saadaan vain rekisteröidyltä eli tutkittavalta itseltään, ei tätä kohtaa tarvitse huomioida. Jos kuitenkin esimerkiksi kerätään haastatteluun kutsuttavien henkilöiden yhteystietoja verkosta tai muualta, on asianmukaista kertoa informoitavalle, millä perusteella hänet on valittu listalle.)


Lisätiedot henkilötietojenne käsittelystä 
Lisätietoja henkilötietojenne käsittelystä saatte seuraavilta tahoilta:

Rekisterinpitäjän yhteyshenkilön nimi: 
Organisaatio: [tämä vain siinä tapauksessa, että se on joku muu kuin opinnäytetyön tekijä(t)]
Puh.
Sähköposti:

Oppilaitoksen tietosuojavastaavan yhteystiedot: 
Christa Sairio
security@humak.fi

Teistä kerättävät henkilötiedot
Henkilötietojen käsittely on oikeutettua ainoastaan silloin, kun se on tutkimukselle välttämätöntä. Kerättävät henkilötiedot on minimoitava, niitä ei saa kerätä tarpeettomasti tai varmuuden vuoksi. Kerro mitä henkilötietoja kerätään (tutkittavasta kerättävät tietotyypit). Kaikki henkilötietojen käsittely, myös siis esimerkiksi litterointi, on henkilörekisterilainsäädännön alaista toimintaa ja se tulee listata tähän. 
☐ Nimi Täsmennä, missä (esim. suostumuslomakkeessa, pseudonymisoidun tiedon koodiavaimessa, sopimuksessa, kyselyn sähköpostilähetystä varten kootussa osoitelistauksessa).
☐ Ääni- tai videotallenne Täsmennä, mistä (esim. haastattelusta, työpajasta tai havainnointitilanteesta)
☐ Tallenteen litterointi HUOM: litterointitoimenpide on henkilötietojen käsittelyä, vaikka itse litterointi olisi pseudonymisoitu tai anonymisoitu.
☐ Muu, mikä [kirjoita tähän, esim. välillinen tunnistuminen, kerro miten]
☐ Muu, mikä [kirjoita tähän]

Teillä ei ole sopimukseen tai lakisääteiseen tehtävään perustuvaa velvollisuutta toimittaa henkilötietojanne vaan osallistuminen on täysin vapaaehtoista.

Muista lähteistä kerättävät henkilötietonne
Kirjoita tähän, mikäli tietoja kerätään muualta esim. muista rekistereistä; mitä tietoja ja mistä, millä perusteella (esim. asiakas- ja viranomaisrekisterit), tai jätä tähän alla oleva teksti:
Tutkimuksessa ei kerätä henkilötietojanne muista lähteistä.

Henkilötietojenne suojausperiaatteet
HUOMAA: Henkilötietoja sisältävän kyselytutkimuksen työväline on valittava huolella ja kiinnitettävä huomiota työvälineen tietoturvaominaisuuksiin. Useat pilvipalvelupohjaiset kyselytyövälineet eivät sovellu henkilötietojen keräämiseen, koska tiedot tallentuvat EU/ETA-alueen ulkopuolella oleville palvelimille. Opinnäytetyön tekijän vastuulla on selvittää, mitkä työvälineet ovat tietoturvallisia. Mikäli olet epävarma asiasta, kysy ensin opinnäytetyösi ohjaajalta ja/tai ota tarvittaessa yhteyttä oman korkeakoulusi tietohallintoon ja/tai tietosuojavastaavaan.

☐ Korkeakoulun/tutkimuksen tilaajaorganisaation/ työnantajaorganisaation sähköpostijärjestelmä suostumuslomakkeen käsittelyä ja/tai sähköpostikyselyn linkin lähettämistä varten 
☐ Webropol-ohjelma kyselyn toteuttamista varten 
☐ Korkeakoulun tarjoama Office 365 -palvelu (Esim. Word, Excel, Teams) aineiston tallentamista, säilyttämistä, käsittelyä ja analysointia varten 
☐ Lukollinen kaappi, johon on pääsy vain rekisterinpitäjällä/-pitäjillä
☐ Muu, mikä [kirjoita tähän]
☐ Muu, mikä [kirjoita tähän]

Henkilötietoja sisältävät aineistot tallennetaan oppilaitoksen ja muiden yllä mainittujen toimijoiden tarjoamaan tietoturvalliseen ympäristöön, jossa niihin on pääsy ainoastaan tutkimuksen tekijöillä ja tarvittaessa opinnäytetyön ohjaajalla sekä pyynnöstä teknisissä ongelmissa ympäristöjen ylläpitäjällä. Oppilaitoksen tarjoamat ohjelmat on suojattu oppilaitoksen palomuurilla ja niistä tieto ei kulkeudu EU/ETA-alueen ulkopuolisille palvelimille. Tiedot on suojattu käyttäjätunnuksella ja salasanalla. 
Tutkittavan suostumus -lomakkeet ovat opiskelijan/tutkijan hallussa. Hän säilyttää niitä tietoturvallisessa ympäristössä ja hävittää ne vuoden kuluttua opinnäytetyön/tutkimuksen valmistuttua. Täydennä tekstiä, mikäli siihen on lisättävää. Esimerkiksi: fyysinen sijainti (lukittu + kulunvalvottu tila)

Henkilötietojenne käsittelyn tarkoitus
Henkilötietojenne käsittelyn tarkoitus on…  kuvaa tähän selkeästi, mitä tarkoitusta varten tietoja kerätään. Eli avaa lyhyesti tutkimuksen/projektin/opinnäytetyön tarkoitus. 

Henkilötietojenne käsittelyperuste
☒ Suostumus
☐ Yleisen edun mukainen tehtävä
Opinnäytetyössä käsittelyperuste on lähes aina suostumus. Tieteellisen tutkimuksen käsittelyperusteena voi sen lisäksi olla yleisen edun mukainen tehtävä. Käsittelyperuste vaikuttaa siihen mitkä rekisteröidyn oikeudet tutkittavalla on käytettävissään. Ks. kohta ”Rekisteröitynä teillä on oikeus”.

Tutkimuksen kestoaika (henkilötietojenne käsittelyaika)
☐ Kertatutkimus  ☐ Seurantatutkimus [Humakin opinnäytetyöt ovat lähes aina kertatutkimuksia]
 
Opinnäytetyön kestoaika (kuinka kauan henkilötietoja käsitellään, mistä mihin):
 Mistä		Mihin
Kirjoita tähän, kuinka kauan tutkimus kestää. Kun sinulla on säilytettävänäsi suostumuslomakkeita, sinun täytyy säilyttää niitä yhden vuoden ajan opinnäytetyön valmistumisesta lukien. Lisää siksi yksi vuosi sen ajankohdan perään, jolloin arvelet opinnäytetyösi viimeistään valmistuvan. Arvioi aikajänne realistisesti. 

Henkilötietojenne käsittely tutkimuksen päätyttyä
☒ Henkilötiedot hävitetään 
☐ Henkilötiedot arkistoidaan. Jos, niin mihin, missä muodossa ja miten pitkäksi aikaa. HUOM: Arkistointi tarkoittaa sitä, että ne on arkistoitu tutkimuskäyttöön. Käytännössä opinnäytetöissä aineistoja ei ole tapana arkistoida. 

Tietojenne luovuttaminen tutkimusrekisteristä
☐ Tietoja ei luovuteta tutkimusryhmän ulkopuolelle.
☐ Tietoja luovutetaan tutkimusryhmän ulkopuolelle. Kerro, kenelle, mitä tietoja ja mitä tarkoitusta varten. Esimerkiksi, jos aineisto luovutetaan tilaajalle, se on kerrottava tässä. Huomioi luovutukset myös henkilötietojen käsittelijöille, mikäli joku muu kuin sinä/opinnäytetyöparisi käsittelee niitä. Opinnäytetyön tekijä omistaa itse aineistonsa, eli hänellä ei ole velvollisuutta luovuttaa sitä esimerkiksi tilaajalle. Tietoja ei tule koskaan luovuttaa eteenpäin ilman erityistä ja tarkoin harkittua syytä.  

	Henkilötietojenne mahdollinen siirto EU:n tai ETA-alueen ulkopuolelle
☐ Tietoja ei siirretä EU:n tai ETA-alueen ulkopuolelle
☐ Tietoja siirretään EU:n tai ETA-alueen ulkopuolelle
Jos siirretään, yksilöi siirrettävät tiedot, siirron tarkoitukset ja kohteet sekä se, millä tietosuoja-asetuksessa mainitulla perusteella siirto tehdään.

Oikeutenne rekisteröitynä
Koska henkilötietojanne käsitellään tässä tutkimuksessa, niin olette rekisteröity tutkimuksen aikana muodostuvassa henkilörekisterissä. Rekisteröitynä teillä on oikeus:
Valitse seuraavista kahdesta sopivampi sen mukaan, mikä on henkilötietojen käsittelyperusteesi ja ota pois ylimääräiset tekstit. Luettelo oikeuksista sekä tieto siitä, miten niitä käytetään, riittää.

Jos käsittelyperusteena on suostumus, kuten se opinnäytetöissä lähes aina on, jätä nämä voimaan ja poista alempi lista:
· saada informaatiota henkilötietojen käsittelystä
· tarkastaa itseänne koskevat tiedot
· oikaista tietojanne
· poistaa tietonne (esim. jos peruutatte antamanne suostumuksen)
· peruuttaa antamanne henkilötietojen käsittelyä koskeva suostumus
· rajoittaa tietojenne käsittelyä
· rekisterinpitäjän ilmoitusvelvollisuus henkilötietojen oikaisusta, poistosta tai käsittelyn rajoittamisesta
· siirtää tietonne järjestelmästä toiseen
· sallia automaattinen päätöksenteko nimenomaisella suostumuksellanne
· tehdä valitus tietosuojavaltuutetun toimistoon, jos katsotte, että henkilötietojanne on käsitelty tietosuojalainsäädännön vastaisesti

Jos käsittelyperusteena on yleisen edun mukainen tehtävä, jätä nämä voimaan ja poista ylempi lista:
· saada tietoa henkilötietojen käsittelystä
· tarkastaa itseänne koskevat tiedot
· oikaista tietojanne
· rajoittaa tietojenne käsittelyä
· rekisterinpitäjän ilmoitusvelvollisuus henkilötietojen oikaisusta tai käsittelyn rajoittamisesta
· oikeus vastustaa tietojen käsittelyä
· oikeus olla johtumatta automaattisen päätöksenteon kohteeksi ilman lainmukaista perustetta
· [bookmark: _Hlk1557694]tehdä valitus tietosuojavaltuutetun toimistoon, jos katsotte, että henkilötietojanne on käsitelty tietosuojalainsäädännön vastaisesti
Jos tutkimuksessa kerättyjä tietoja ei voida yhdistää yksittäiseen vastaajaan, vastaajaa ei pysty tunnistamaan. Tällöin rekisteröidyn oikeuksia, kuten oikeutta tietojen tarkastamiseen tai poistamiseen, ei voida soveltaa.
Voitte käyttää oikeuksianne ottamalla yhteyttä rekisterinpitäjään.
Tutkimuksessa kerättyjä henkilötietoja ei käytetä profilointiin tai automaattiseen päätöksentekoon.

Henkilötietojenne käsittely aineistoa analysoitaessa ja tutkimuksen tuloksia raportoitaessa
Kerro, miten aineisto pseudonymisoidaan ja/tai anonymisoidaan omassa tutkimuksessasi: Esim. näin:
Teistä kerättyä tietoa ja tutkimusaineistoa käsitellään luottamuksellisesti lainsäädännön edellyttämällä tavalla. Yksittäiselle tutkittavalle annetaan tunnuskoodi ja häntä koskevat tiedot säilytetään koodattuina tutkimusaineistossa. Aineisto analysoidaan koodattuna ja tulokset raportoidaan ryhmätasolla, jolloin yksittäinen henkilö ei ole tunnistettavissa ilman koodiavainta. Koodiavainta, jonka avulla yksittäisen tutkittavan tiedot ja tulokset voidaan tunnistaa, säilyttävät [kuka/ketkä, miten kauan] eikä tietoja anneta tutkimuksen ulkopuolisille henkilöille. Lopulliset tutkimustulokset raportoidaan ryhmätasolla eikä yksittäisten tutkittavien tunnistaminen ole mahdollista. 

Huom! Älä lupaa anonymiteettiä, ellei se ole mahdollista. Anonymisoinnin este voi olla esim. aineiston pieni koko, haastatteluiden suorat lainaukset tai tutkittavien julkisen roolin kautta tapahtuva välillinen tunnistaminen.

Tutkimusaineistoa säilytetään [paikka] ja [aika], jonka jälkeen ne hävitetään [hävittämisen tapa] (Tai vaihtoehtoinen toimintatapa. esim. arkistointi.)

Selvennä tutkittavalle, käytetäänkö kerättyjä tietoja tutkimuksiin myöhemmin. Esim. Tutkimuksessa kerättyjä tietoja voidaan käyttää myöhemmin (muissa) opinnäytetöissä. Tutkittavilla on oikeus halutessaan saada tieto siitä, ketkä ovat saaneet aineiston käytettäväkseen. 

Jos käsittelyperusteena on suostumus ja aineistoa halutaan käyttää jatkotutkimuksissa, tulee jatkokäyttöön pyytää nimenomainen suostumus. Tämä tehdään jo suostumusta pyydettäessä ja sille on oma kohtansa suostumuslomakkeessa. Jos tarkoituksena on tehdä kansainvälistä yhteistyötä, mainitse tästä ja selvennä tietojen luottamuksellisuus ja suojaus sekä mahdolliset sopimukset tietojen käsittelystä.

